Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 32/12/8808	Rožňava, 20.3.2012
EEČ : 2-67-36-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Rožňava
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
XXXXX a inde, ako otec maloletej dcéry XXXXX, nar. 13.07.2008, za obdobie od mesiaca augusta do 16.01.2012 úmyselne neprispieval na jej výživu, hoci rozsudkom Okresného súdu XXXXX I sp. zn. 23C/2009 zo dňa 04.11.2010 bol zaviazaný prispievať na jej výživu po 35,- € mesačne, v dôsledku čoho za uvedené obdobie dlhuje na výživnom sumu najmenej 175,- € matke maloletej, XXXXX, a tento skutok spáchal, hoci bol trestným rozkazom Okresného súdu v XXXXX sp.zn. 3T/87/2011 zo dňa 29.07.2011 právoplatne odsúdený za taký istý prečin k trestu odňatia slobody v trvaní 8 /osem/ mesiacov, s podmienečným odkladom výkonu trestu na skúšobnú dobu 24 /dvadsaťštyri/ mesiacovXXXXX
Právna veta:
lebo zanikla trestnosť činu
Odôvodnenie:
               Uznesením vyšetrovateľa OR PZ SR, Odboru kriminálnej polície v XXXXX sp. zn. ČVS: ORP-15/OVK-RV-2012 zo dňa 09.02.2012 bolo vznesené obvinenie XXXXX za prečin zanedbania povinnej výživy podľa § 207  ods. 1, 3 písm. c Tr. zák.  na tom skutkovom základe, ako je to uvedené vo výrokovej časti tohto uznesenia.
   V priebehu skráteného vyšetrovania, dňa 29.02.2012, obvinený XXXXX zaslal poštovou poukážkou dlžné výživné v sume 210,- € matke maloletej, XXXXX, čím vyrovnal dlh na výživnom. Skutočnosť, že uhradil dlžné výživné, dokladoval poštovou poukážkou, fotokópia ktorej je súčasťou vyšetrovacieho spisu.
         XXXXX pri výsluchu uviedla, že jej dcéra v dôsledku neplnenia vyživovacej povinnosti obvineným netrpela núdzou a následne potvrdila, že obvinený jej uhradil dlžné výživné v plnej výške. 
         Podľa § 86 písm. a Tr. zák. trestnosť zanedbania povinnej výživy /§207/ zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
         Podľa § 215 ods.1 písm. h Tr. por., prokurátor zastaví trestné stíhanie ak zanikla trestnosť činu.
	         Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky  ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka